**TIRDZNIECĪBAS NOTEIKUMI**

***Ziemassvētku tirdziņā* Latvijas Universitātes Botāniskajā dārzā2016.gada 16.-18.decembrī**

*Nedēļu pirms Ziemassvētkiem Latvijas Universitātes Botāniskais dārzs ietērpsies svētku rotā, kļūstot par īstu Ziemassvētku brīnumzemi. Pirmssvētku satraukuma un pilsētas vidū atradīsiet miera ostu, kur ne vien baudīt dabu un modināt līksmo svētku sajūtu, bet arī bez lieka stresa sagādāt visas nepieciešamās dāvanas saviem mīļajiem.*

*Botāniskais dārzs tirdziņa laikā saviem apmeklētājiem dāvina bezmaksas ieeju, kā arī ekskursijas pa Tropu palmu māju un citus izklaides pasākumus.*

**Tirdziņa rīkotājs**: Latvijas Universitātes Botāniskais dārzs, reģ.nr. LV90000076669 (turpmāk tekstā – Rīkotājs).

**Vieta**: Latvijas Universitātes Botāniskais dārzs Kandavas ielā 2, Rīgā.

**Laiks**: 2016.gada 16.,17. un 18. decembris

* piektdien, 16.decembrī tirdzniecība notiek plkst. 16.00-21.00 /*uzstādīšana plkst. 12.00-15.30, preču pievešana un izkraušana no automašīnām pasākuma teritorijā jābeidz līdz plkst. 15.15.*, *demontāža plkst. 21.30-23.00*/
* Sestdien, 17.decembrī tirdzniecība notiek plkst. 10.00-19.00 /*uzstādīšana plkst. 8.00-9.30, preču pievešana un izkraušana no automašīnām pasākuma teritorijā jābeidz līdz plkst. 9.15.*, *demontāža plkst. 19.30-21.00*/
* Svētdien, 18.decembrī tirdzniecība notiek plkst. 10.00-16.00 /*uzstādīšana plkst. 8.00-9.30, preču pievešana un izkraušana no automašīnām pasākuma teritorijā jābeidz līdz plkst. 9.15.*, *demontāža plkst. 16.30-20.00*/

**1. Tirdzniecības dalībnieki un noteikumi:**

1.1. Tirdzniecības dalībnieks (turpmāk tekstā - Dalībnieks) ir fiziska vai juridiska persona, kas reģistrējusi saimniecisko darbību;

1.2. Dalībnieks savu dalību tirdziņam var pieteikt rakstiski, sūtot savu pieteikumu uz e-pastu: elza.straupmane@lu.lv. Rīkotāja kontaktpersona: Valters Kinna, tālr. 28346153, e-pasts: valters.kinna@lu.lv.

1.3. Dalībnieku pieteikšanās tirdziņam iespējama līdz trešdienai, 2016.gada 12.decembrim (ieskaitot), aizpildot pieteikuma veidlapu PIETEIKUMS;

1.4. Dalībnieks drīkst piedalīties tirdzniecībā tikai ar tādu produkciju, kādu ir norādījis pieteikumā. Ja pārbaudes laikā tirdzniecības vietā nav sastopama atbildīgā persona, tirgotais produkcijas veids un/vai saturs atšķiras no pieteikumā reģistrētā un/vai Dalībnieks ir patvaļīgi mainījis ierādīto tirdzniecības vietu un/vai patvaļīgi izvieto preci ārpus ierādītās tirdzniecības vietas, Rīkotājam ir tiesības pieprasīt novērst pārkāpumu;

1.5. Ja pārkāpums netiek novērsts, vai tiek izdarīts atkārtoti, Rīkotājam ir tiesības vienpusēji sastādīt pārkāpuma konstatācijas aktu, pārtraukt Dalībnieka dalību pasākumā pirms tā beigām, un nākamajos rīkotajos pasākumos atteikt dalību šim Dalībniekam;

1.8. Dalībniekam nav tiesību, bez iepriekšējas saskaņošanas ar Rīkotāju, atskaņot savā tirdzniecības vietā mūziku, izpildīt priekšnesumus vai kā citādi radīt troksni, kas var ietekmēt kopējo pasākumu;

1.9. Dalībnieks nav tiesīgs izvietot reklāmu un izplatīt reklāmas materiālus bez saskaņošanas ar Rīkotāju ārpus savas tirdzniecības vietas;

1.10. Rīkotājs kārto Rīgas Pārdaugavas Izpilddirekcijas atļauju ielu tirdzniecībai pasākuma laikā;

1.11. Dalībniekiem pieejamas tirgošanās vietas zem nojumes Botāniskā dārza Šķūnī (vienas vietas platība 2x1.5m) vai laukumā aiz Botāniskā dārza Palmu mājas (par tirgošanās vietas platību iespējams vienoties individuāli). Rīkotājs nodrošina Dalībniekam tirdzniecības vietu tādā platībā, kādu Dalībnieks norādījis pieteikumā. Ierodoties pasākuma norises vietā, Dalībnieks sagaida, līdz Rīkotājs ierāda tirdzniecības vietu, un tikai tad veic uzstādīšanas darbus;

1.12. Dalībniekam ir pienākums pašam iekārtot savu tirdzniecības vietu, nodrošinot to ar nepieciešamo atribūtiku (galdiem, statīviem, elektrības vadu pagarinātājiem, nojumēm utt.), to vizuāli noformēt atbilstoši pasākuma tematikai, rūpēties par tīrību un kārtību savā tirdzniecības vietā;

1.13. Dalībnieks pats ir atbildīgs par sanitāro un higiēnas prasību, ugunsdrošības noteikumu, darba drošības u.c. normatīvo aktu ievērošanu;

1.14. Tirdzniecības vietā jāievēro mazumtirdzniecības noteikumi un citi tirdzniecību reglamentējoši normatīvie akti, kā arī atsevišķu preču aprites, izplatīšanas, publiskas demonstrēšanas vai reklamēšanas īpašā kārtība, kas noteikta normatīvajos aktos. Katrs Dalībnieks pats ir atbildīgs par normatīvo aktu prasību izpildi. Rīkotājs neatbild par šo prasību neievērošanu no dalībnieka puses;

1.15. Par savas realizējamās produkcijas tirgošanas saskaņošanu ar Pārtikas un veterinārā dienesta attiecīgā novada pārvaldi ir atbildīgs pats Dalībnieks saskaņā ar Pārtikas aprites uzraudzības likumu, Ministru Kabineta 2010. gada 12. maija noteikumiem Nr.440 „Noteikumi par tirdzniecības kārtību tirgos, gadatirgos, ielu tirdzniecības vietās un izbraukumos”, EK Regulu Nr. 852/2004 par pārtikas produktu higiēnu;

1.16. Dalībniekam pēc administrējošo un kontrolējošo dienestu pieprasījuma ir jāuzrāda visas nepieciešamās tirdzniecības atļaujas;

1.17. Transporta kustība pasākuma teritorijā tirdzniecības norises laikā nav atļauta. Dalībniekam nav tiesību atstāt tirdzniecības vietu ātrāk, nekā norādījis Rīkotājs, izņemot gadījumu, ja pārdota visa produkcija;

1.18. Pēc tirdzniecības vietu iekārtošanas Dalībnieka autotransports jānovieto stāvlaukumos ārpus tirdzniecības teritorijas;

1.19. Tirdzniecību beidzot, Dalībnieks tirdzniecības vietu atstāj tīru;

1.20. Dalībniekam ir saistoši Latvijas Universitātes Botāniskā dārza Kārtības noteikumi apmeklētājiem, ar ko iespējams iepazīties interneta vietnē www.botanika.lu.lv;

1.21. Rīkotājam, ierādot Dalībnieka tirdzniecības vietu, ir tiesības sagrupēt Dalībniekus atkarībā no piedāvātās produkcijas sortimenta vai citiem apsvērumiem. Rīkotājs patur tiesības izvērtēt Dalībnieku atbilstību tirdziņa tematikai;

1.22. Dalībniekam, kurš izmanto tirdzniecības vietu pasākumā, jāievēro šie Noteikumi un citi tirdzniecību reglamentējoši normatīvie akti;

1.23. Dalībnieka pieteikums dalībai ir apliecinājums tam, ka ar iepriekš minētajiem noteikumiem ir iepazinies.

**2.Tirdzniecības vietas rezervācija un apmaksa:**

2.1. Lai pieteiktos dalībai Ziemassvētku tirdziņā, jāaizpilda PIETEIKUMS un jānosūta uz e-pastu elza.straupmane@lu.lv.

2.2. Pamatojoties uz PIETEIKUMU, Rīkotājs sastāda rēķinu par tirdzniecības vietas nomu un nosūta uz pieteikumā norādīto e-pastu.

2.3. Maksājumi ir jāveic avansā, maksājumus veicot uz rēķinā norādītā konta Nr., mērķī norādot RĒĶINA NR. Pēc maksājuma veikšanas nosūtīt maksājuma uzdevumu uz e-pastu – elza.straupmane@lu.lv. Tirdzniecības vieta tiek rezervēta brīdī, kad Rīkotājs ir apstiprinājis Dalībnieka izdarītā maksājuma uzdevuma saņemšanu.

2.4. Ja Rīkotājs nav saņēmis Dalībnieka izdarītā maksājuma uzdevumu piecu dienu laikā pēc rēķina nosūtīšanas, tirdzniecības vieta netiek rezervēta.

2.5. Tirdzniecības vietas nomas līguma parakstīšana notiek līdz 14. decembrim pēc individuālas vienošanās. Tirdzniecības vieta tiek ierādīta tikai tad, kad gan Dalībnieks, gan Rīkotājs parakstījuši tirdzniecības vietas nomas līgumu.

2.5. Tirdzniecības vietu ierādīšana notiks 2016. gada 16.decembrī plkst. 12.00-14.00 Latvijas Universitātes Botāniskajā dārzā (iebraukšana no Dzirciema ielas puses, zvanot uz tel.nr. 26319560 un nosaucot uzņēmuma nosaukumu / vārdu, uzvārdu, kā arī līguma numuru).

2.3. Dalības maksa Ziemassvētku tirdziņā ir 30 EUR uz visu tirdziņa norises laiku (16.-18.decembris), ja Rīkotājs e-pastā elza.straupmane@lu.lv saņēmis Dalībnieka korekti aizpildītu PIETEIKUMU līdz 5. decembrim (ieskaitot), vai 40 EUR uz visu tirdziņa norises laiku (16.-18.decembris), ja Rīkotājs e-pastā elza.straupmane@lu.lv saņēmis Dalībnieka korekti aizpildītu PIETEIKUMU pēc 5. decembra. Dalības maksa ietver Rīkotāja infrastruktūras izmantošanu (elektrība, sanitārie punkti, autostāvvieta) un organizatoriskos darbus;

2.4. Ja pieteikums dalībai pasākumā tiek atsaukts no Dalībnieka puses vai Dalībnieks neierodas uz pasākumu, tad Rīkotājam ir tiesības izmantot pieteikto tirdzniecības vietu pēc saviem ieskatiem, kā arī Rīkotājs neatmaksā Dalībniekam samaksāto līdzdalības maksājumu;

2.5. Ja Dalībnieka vai tā darbinieku, vai piesaistīto apakšuzņēmēju darbības dēļ Botāniskā dārza teritorijai radušies bojājumi, Dalībnieks sedz Rīkotājam ar bojājumu novēršanu saistītos izdevumus vai atlīdzina Rīkotājam radušos tiešos zaudējumus.

**Tirgus Dalībnieka – tirgotāja Pieteikums**

**Ziemassvētku tirdziņam Latvijas Universitātes Botāniskajā dārzā**

**Kandavas ielā 2, Rīgā, 2016.gada 16.- 18.decembrī**

Šajā tirdziņā aicināti piedalīties visi Latvijas uzņēmēji, amatnieki, mājražotāji, zemnieku saimniecības, mākslinieki, grāmatu izdevēji, dizaineri u.c., kuru piedāvātā prece atbilst pasākuma koncepcijai.

Tirgotājs dalību šajā pasākumā piesaka **līdz 12.decembrim (ieskaitot),** aizpildot un **nosūtot šo anketu uz e-pastu elza.straupmane@lu.lv.**

|  |  |  |  |  |
| --- | --- | --- | --- | --- |
| **Uzņēmuma nosaukums** vai  **vārds, uzvārds** (fiziskai personai) | |  | | |
| **Nodokļu maksātāja reģistrācijas numurs** | |  | | |
| **Juridiskā adrese** | |  | | |
| **Pasta adrese** | |  | | |
| **Atbildīgā persona, amats** | |  | | |
| **Tālrunis** | |  | **e-pasts** | |
| **Banka** | |  | **Konta Nr.** | |
| **Kontaktpersona šajā pasākumā**  **(vārds, uzvārds, tālruņa Nr.)** | |  | | |
| **Piedāvātā prece**  (ierakstīt precīzu preču sortimentu) | |  | | |
| **Ja nepieciešams**  **elektrības pieslēgums,**  **norādiet:** | **Kādas elektroierīces darbināsiet** (uzskaitīt visas) | | | **To kopējā jauda** |
|  | | |  |

**Tirgotājam tiek piedāvātas divas iespējas, kā organizēt tirdzniecību šajā pasākumā.**

**Izvēlieties vienu no piedāvātajām iespējām:**

|  |  |  |
| --- | --- | --- |
|  | **1.iespēja**  **Tirdzniecības vieta nojumē LU Botāniskā**  **dārza Šķūnī (tirdzniecības vietas izmēri**  **2x1,5m).** | **2.iespēja**  **Tirdzniecības vieta laukumā aiz Palmu**  **mājas (par tirdzniecības vietas platību**  **iespējams vienoties iepriekš). Tirgotājs pats nodrošina telti / nojumi.** |
| **Jā/Nē** |  |  |

**Dalības maksa par vienu vietu tirdziņa norises laikā – 30 EUR, ja Rīkotājs e-pastā elza.straupmane@lu.lv saņēmis Dalībnieka korekti aizpildītu PIETEIKUMU līdz 5. decembrim, vai 40 EUR, ja Rīkotājs e-pastā elza.straupmane@lu.lv saņēmis Dalībnieka korekti aizpildītu PIETEIKUMU pēc 5. decembra.**

**Pieteikšanās, norēķinu kārtība**

|  |  |
| --- | --- |
| **Pieteikuma anketas pieņem līdz 12.12.2016.**  e-pastā elza.straupmane@lu.lv (tālrunis sīkākai informācijai – 28346153, Valters)  Pēc anketas saņemšanas un dalības apstiprināšanas   * Tirgotājs veic nomas apmaksu un nosūta maksājuma uzdevumu; * Tirgotāja izvēlētā tirdzniecības vieta tiek rezervēta; * Rīkotājs vienojas ar Tirgotāju par tirdzniecības vietas nomas līguma parakstīšanu. | **Rekvizīti pārskaitījumam:**  Latvijas Universitāte  Botāniskais dārzs  Juridiskā adrese: Raiņa bulvāris 19, Rīga, LV-1586  Faktiskā adrese: Kandavas iela 2, Rīga, LV-1083  Reģ. Nr. LV90000076669  Nordea Bank PLC Latvijas filiāle  Kods: NDEALV2X  Konts: LV51NDEA0000082414423  Mērķis - dalības maksa Ziemassvētku tirdziņā, rēķina Nr. |

**Pasākumu rīko Latvijas Universitātes Botāniskais dārzs.**

**Baltu un sirsnīgu svētku laiku!**